《次韵时旸对雨喜晴二首 其二》
明代·吴宽

断虹连返照，向晚喜新晴。远市浮埃尽，长沟积水清。

歌谣童子事，刈穫野人情。身在幽燕地，无劳赋北征。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。